Man skei ná hy vrou sonder grimering sienArgieffoto ŉ Pasgetroude man van die Verenigde Arabiese Emirate het van sy vrou geskei, omdat hy haar glo nie sonder grimering herken het nie. Die Arabiese paartjie het by die Al Mamzar-strand in Sharjah in die VAE gaan swem en die 34-jarige man was geskok toe sy 28-jarige vrou se “gelaatstrekke verander het” toe haar grimering afgespoel het. Die man het gemeen sy lyk nou nie meer so mooi as voor die troue nie, en het haar daarvan beskuldig dat sy hom bedrieg het deur soveel grimering te dra, het die Gulf News berig. Dr. Abdul Aziz Asaf, sielkundige, het gesê die vrou het sy kliniek gekontak om haar te help om die trauma ná die egskeiding te verwerk. Die man hou vol hy kon sy vrou nie herken nadat haar grimering afgewas is nie. Die vrou het glo vals wimpers gedra en kosmetiese sjirurgie ondergaan voor die troue. Volgens Asaf was die vrou van voornemens om haar man die waarheid te vertel, maar toe is dit te laat. “Die man het dadelik van die vrou geskei en geweier om te probeer om te versoen.” Die paartjie was ses maande lank verloof. Bron: Gulf News, Cosmopolitan, Times of India